એવું તો કોણ છે જેણે ભાઈજાનને જેલના સળિયા ગણાવ્યા. કાંકાણી ગામના નિવાસી પૂનમચંદ અને ચુગરામ બિશ્નોઈએ વન વિભાગને જણાવ્યું કે, સલમાનને જીપ્સીમાંથી કાળા હરણને ગોળી મારતા અમે જોયો હતો. પૂનમચંદે કહ્યું કે, ૨ ઓક્ટોબર ૧૯૯૮માં મોડી રાતે ફટાકડા ફૂટવાનો અવાજ આવતા તે ઘરની બહાર નીકળ્યા તો એક સફેદ જીપ્સી ગામમાં ફરી રહી હતી. જેમાં સલમાને બંદૂક લઈને હરણ પર નિશાનો રાખ્યો હતો. તેણે ગોળી ચલાવતા બે કાળા હરણનો જીવ ગયો. પૂનમચંદ બૂમો પાડતા જીપ્સીની પાછળ દોડ્યા, પરંતુ સલમાને બંદૂક બતાવી ત્યાં સુધીમાં તો અન્ય ગ્રામજનો પણ આવી પહોંચ્યા. જીપ્સીનો પીછો કર્યો પરંતુ તે ભાગી ગયા. તેમની સાથે સૈફ, નીલમ, તબ્બુ અને સોનાલી પણ હતાં. જ્યારે જીપ્સીના ડ્રાઇવર હરીશ દુલાનીની પૂછપરછ કરતા તેણે જણાવ્યું કે, સલમાને કાળા હરણને જ નહીં, પરંતુ ચિંકારાને પણ માર્યા છે. ૨૬ અને ૨૮ ઓક્ટોબરે સલમાન શિકાર પર નીક્ળ્યો હતો અને ચિંકારાને મારીને હોટલ પર લઈ ગયો હતો. મિત્રો સાથે મળીને ચિંકારાની દાવત પણ કરી હતી. સલમાન અને હમ સાથ સાથના કલાકારોને પ્રથમવાર એકસાથે પકડવામાં આવ્યા હતા. ૩ ઓક્ટોબરે સવારના ગામના લોકો જોધપુર જિલ્લાના વન અધિકારીના ઘરે પહોંચ્યા અને ફરિયાદ કરી. ૭ ઓક્ટોબરે તેની તપાસ અધિકારી લલિત વોરાને સોંપવામાં આવી. તેઓ જીપ્સીના નંબર પરથી માલિક અરુણ યાદવ સુધી પહોંચ્યા અને તેણે જમાવ્યું કે સલમાન અને તેના સાથી જીપ્સી ભાડા રપર લઇ ગયા હતા. જીપ્સીની તપાસ કરતા લોહીના દાગા મળી આવ્યા. વોરા ફિલ્મના સેટ પર પહોંચ્યા અને સલમાન તથા સાથીઓની ધરપકડ કરી.